پرزیدنت رجب طیب اردوغان، سوریه‌ده وظیفه‌لی روس عسگرلری ایله بؤلوجو ترور هؤرگوتو پ‌کاکانین بورا‌داکی قولو ی.پ.گ‌لی تروریست‌لرین بیرلیکده شکیل چکدیرمه‌سینه دویولان راحاتسیز‌لیغی، روسیا دؤولت باشقانی ولادیمیر پوتینه چاتدیردیغینی سؤیله‌دی.
اردوغان، سوچی دؤنوشونده اوچاقدا ژورنالیست‌لرین سوال‌لارینی جاوابلادی.
پوتینین بو شکیل‌لرله ایلگیلی "بیزیم عسگریمیز بئله بیر شئیین ایچینده اولابیلمز؛ آراشدیراجاغام" دئدیگینی چاتدیران اردوغان، "بون‌دان سونراکی پروسه سایین پوتینه قالمیش‌دیر" دئدی.
پرزیدنت، سوریه‌نین قوزئیینده آیری بیر دؤولت اولوشماسینا پوتینین ده مثبت باخمادیغینی ایفاده ائده‌رک؛
"ادلب و بئش آیری بؤلگه‌ده چاتیشماسیزلیق بؤلگه‌سی تکلیف ائدیلیر. اومود ائدیرم بو تامین ائدیلیرسه، سوریه پروبلئمی‌نین یوزده سی حل ائدیلمیش اولار" دئیه دانیشدی.
پرزیدنت، چین دؤولت باشقانی و روسیا دؤولت باشقانی ایله چینده، 14-15 میده کئچیریله‌جک "قورشاق و یول" فورومو چرچیوه‌سینده اوچلو بیر گؤروشمه ائدیله‌جیی معلوماتینی دا وئردی.
اؤته یاندان پرزیدنت اردوغان، پوتینین 22 میده قارادنیز اقتصادی ایش‌بیرلیگینین کنفرانسی اوچون تورکیه‌یه گله‌بیله‌جیینی ده سؤیله‌دی.
